Batalio di Leningrad

La batalio di Leningrad, od asiejo di Leningrad (Ruse: блокада Ленинграда, blokada Leningrada) esis militistal agado da Naziista Germania dum la Duesma mondomilito komandita da Wilhelm Ritter von Leeb, qua komence probis kaptar urbo Leningrad (la nuna Sankt-Peterburg). Tamen, pro la neposibleso pri rapide kaptar ol, Germani e lua federiti Finlandani decidis blokusar ol kun skopo mortigar pro hungro lua civila habitantaro e la garnizono de Reda Armeo qua protektis ol. Finlandani deziris venjo kontre Sovietiani, qui kaptabis teritorii cirkum lago Ladoga dum tale nomizita Vintro-milito.

Ye la 21ma di julio 1941, Adolf Hitler vizitis la kazerno dil generalo Von Leeb ed imperis la rapida elimino di Leningrad. Germani komencis atako ye la 8ma di agosto, ed ye la 13ma di agosto li kaptis Novgorod, do ruptinta la choseo inter Moskva e Leningrad. Sovietiani konstruktis komplexa defenso-sistemo cirkum la urbo, e kamuflis historiala edifici kun skopo desfaciligar l'identifiko di lua funcioni.

L'asiejo komencis ye la 8ma di septembro 1941, kande Wehrmacht interuptis la lasta choseo til la urbo. Malgre ke Sovietiana trupi sucesis apertar streta terala koridoro vers la urbo ye la 18ma di januaro 1943, Reda Armeo sucesis ruptar l'asiejo erste ye la 27ma di januaro 1944, 872 dii pos ke ol komencis. La blokuso divenis un ek la maxim longa e destruktiva sieji de la historio, e posible ol esis la maxim kustoza ek li, pro la granda quanto di mortinti dum ol. Dum la 21ma yarcento, kelka historiisti klasifikis ol mem kom gentocido, pro l'intenco pri destruktar lua habitantaro per hungro.

Mili di familii mortis pro koldeso e hungro en lia domi. Pro manko di nutrivi, multa habitanti nutris su de kolombi, kati e rati. Ank eventis kanibalismo e komerco di kadavri. Lua habitantaro eskapis mortar pro hungro kande apertesis choseo sur la glaciatra surfaco del lago Ladoga, sur qua divenis posibla transportar nutrivi al urbo. La quanto di mortinti til la liberigo dil urbo superiris  personi, neoficale.

 Referi 

Leningrad